ตั้งแต่คอมพิวเตอร์ถูกคิดค้นขึ้น
เราพยายามปรับปรุงให้มันฉลาดขึ้น มีอานุภาพมากขึ้น
ตั้งแต่ลูกคิด ไปจนถึงเครื่องจักรขนาดเท่าห้องหนึ่งห้อง
จนถึงคอมพิวเตอร์วางโต๊ะ และจนถึงคอมพิวเตอร์ขนาดพกพา
พวกเรากำลังออกแบบปัญญาประดิษฐ์ (AI) เพื่อให้มันทำงาน
ที่จำเป็นต้องใช้ปัญญาของมนุษย์
ถ้าคุณมองที่ประวัติศาสตร์ของการคำนวณ
พวกเราใช้คอมพิวเตอร์ เหมือนว่ามันเป็นอุปกรณ์ภายนอก
ที่คำนวณและทำงานแทนเรา
สิ่งที่ผมอยากทำคือการรวมคอมพิวเตอร์ AI และอินเตอร์เน็ตให้เป็นส่วนหนึ่งของเรา
ด้วยว่าเป็นส่วนหนึ่งของการรับรู้ ข้อมูลแล้ว
ก็อยากให้มันสามารถโต้ตอบกับโลกรอบตัว ได้อย่างอิสระ
รวมความฉลาดของมนุษย์ และเครื่องจักรเข้าด้วยกัน
ภายในร่างกายของพวกเรา เพื่อส่งเสริมตัวเอง แทนที่จะทำให้เราด้อยลงหรือแทนที่เรา
พวกเราจะสามารถรวมสิ่งที่มนุษย์เก่งที่สุด
เช่น การคิดอย่างสร้างสรรค์ และ การคิดโดยสัญชาตญาน
กับสิ่งที่คอมพิวเตอร์ทำได้ดีที่สุด
เช่น การประมวลผล และ การจดจำข้อมูล ได้หรือไม่
การรวมทั้งสองอย่างนี้เข้าด้วยกัน
จะมีประสิทธิภาพดีกว่า การทำงานแยกกันหรือไม่
เรามีอุปกรณ์ที่ทำให้มันเป็นจริงได้
มันมีชื่อว่า AlterEgo และมันคืออุปกรณ์สวมใส่
ที่จะให้คุณได้สัมผัสกับ AI ที่สามารถพูดคุยโต้ตอบ
ที่อยู่ในหัวของคุณ
ที่คุณคุยกับมันได้เหมือนคุยกับตัวเอง
เรามีเครื่องมือต้นแบบ ที่เอามาโชว์เป็นครั้งแรกที่ TED
และนี่คือวิธีการทำงานของมัน
เวลาที่เราพูดแบบปกติ
สมองส่งสัญญาณประสาท ผ่านเส้นประสาท
ไปที่ระบบประมวลผลการพูด
เพื่อกระตุ้นให้สมองส่วนนั้นและเส้นเสียง ทำงาน
กระบวนการนี้คือการคิดและการเคลื่อนไหว
ที่ซับซ้อนที่สุดของมนุษย์
จินตนาการว่าเรากำลังพูดกับตัวเอง
โดยไม่ออกเสียงและไม่ขยับปาก
ไม่ขยับกราม
แค่นึกถึงคำพูดในใจ
การกระทำนั้นจะกระตุ้นระบบการสื่อสารภายใน
เช่น ลิ้น และ เพดานปากด้านใน
เมื่อเกิดการกระตุ้นขึ้น
สมองจะส่งสัญญาณอ่อนๆ ไปที่ระบบการสื่อสารภายในเหล่านี้
AlterEgo มีเซนเซอร์
ที่ถูกฝังในเส้นพลาสติกที่บาง ยืดหยุุ่น และโปรงใส
ที่ติดอยู่บนคอของคุณเหมือนสติกเกอร์
เซนเซอร์จะตรวจจับสัญญาณภายใน
ที่เกิดจากด้านในโพรงปาก
ผ่านทางผิวหนัง
โปรแกรม AI ที่ทำงานอยู่เบื้องหลัง
จะประมวลผมว่าผู้ใช้พยายามจะพูดอะไร
จากนั้น AI จะส่งคำตอบไปที่ผู้ใช้
ในรูปของความสั่นสะเทือนในกระดูก
คลื่นเสียงจะถูกส่งไปยังหูชั้นใน ผ่านกระโหลกศีรษะ
ผู้ใช้จะได้ยินเสียงนี้
ซ้อนทับกับเสียงที่ผู้ใช้ได้ยิน จากโดยรอบ
โดยไม่ขัดขวางเสียงเหล่านั้น
การผสาน input, output และ AI
สร้าง interface ขึ้นภายในหัวของคุณ
ที่คุณสามารถพูดคุยด้วยได้ เหมือนคุยกับตัวเอง
เพื่อความชัดเจน อุปกรณ์นี้ จะไม่เก็บบันทึกหรืออ่านความคิดของคุณ
มันจะเก็บเฉพาะข้อมูล ของสิ่งที่คุณต้องการจะสื่อสาร
ผ่านการทำงานอย่างตั้งใจของระบบสื่อสารภายใน
พวกเราไม่อยากถูกอ่าน พวกเราอยากเขียน
ซึ่งเป็นสาเหตุที่พวกเราออกแบบระบบ
ที่สามารถเก็บข้อมูลจาก ส่วนปลายของระบบประสาท
ซึ่งเป็นเหตุผลที่ผู้ใช้สามารถควบคุม อุปกรณ์นี้ได้ในทุกสถานการณ์
ผมจะหยุดการอธิบายเท่านี้ก่อน แล้วสาธิตการทำงานของมันให้ดู
ผมจะถามคำถาม Eric
เขาจะค้นหาข้อมูลเหล่านั้น
โดยไม่ออกเสียง ไม่พิมพ์ ไม่ขยับนิ้ว
ไม่ขยับปาก
เพียงแค่ถามคำถามนั้นในหัว
AI จะหาคำตอบและส่งคำตอบให้ Eric
ผ่านเสียงจากอุปกรณ์
คุณอาจจะเห็นแลปท็อปตรงหน้าเขา แต่เขาจะไม่ใช้มัน
ทุกอย่างขึ้นอยู่กับอุปกรณ์ตัวนี้
สิ่งเดียวที่เขาต้องการคือสติกเกอร์ที่ต่อ กับ interface ด้วย AI และอินเตอร์เน็ต
Eric สภาพอากาศที่แวนคูเวอร์ตอนนี้เป็นยังไง
สิ่งที่คุณเห็นบนจอ
คือคำพูดที่ Eric กำลังพูดกับตัวเอง
มันเกิดขึ้นแบบ real time
Eric: ตอนนี้ที่แวนคูเวอร์อุณหภูมิ 50 องศา และฝนตก
Arnav Kapur: สิ่งที่เกิดขึ้นคือ AI ส่งคำตอบ
ในรูปเสียง ผ่านอุปกรณ์นี้ไปที่ Eric
ความสามารถประเภทนี้ทำอะไรได้บ้าง
จินตนาการว่าเราสามารถจดจำ ข้อมูลได้แบบไม่ตกหล่น
ว่าเราบันทึกข้อมูลที่พูดในใจ
และฟังมันทีหลังเมื่อเราอยากฟัง
ค้นหาข้อมูลได้จากภายใน
คำนวณเลขได้ด้วยความเร็วเท่าคอมพิวเตอร์
ส่งข้อความไปถึงคนอื่นได้โดยไม่มีใครรู้
อยู่ดีๆ ก็เข้าใจหลายภาษา
โดยที่คุณพูดภาษาหนึ่งในใจ
และได้ยินคำแปลอีกภาษาหนึ่งในหัว
มันมีสามารถไม่จำกัด
คนหลายล้านคนทั่วโลก
มีปัญหาด้านการพูด
คนที่เป็นโรคกล้ามเนื้ออ่อนแรง หรือ โรคเซลล์ประสาทนำคำสั่งเสื่อม
โรคหลอดเลือดสมองและโรคมะเร็งช่องปาก
รวมถึงอีกหลายๆ โรค
สำหรับพวกเขา การสื่อสารเป็นไปอย่างเชื่องช้า และน่าเหน็ดเหนื่อย
นี่คือ Doug
Doug ถูกวินิจฉัยด้วยโรคกล้ามเนื้ออ่อนแรง เมื่อ 12 ปีก่อน
และสูญเสียงความสามารถในการพูด
ตอนนี้ เขาใช้จอคีย์บอร์ด
ที่เขาต้องพิมพ์อักษรแต่ละตัว ด้วยการขยับศีรษะ
กว่าจะสื่อสารได้ 1 ประโยคใช้เวลาหลายนาที
พวกเราจึงไปพบ Doug และถามเขาว่า
คำแรกที่เขาอยากใช้หรือพูด ผ่านระบบของเราคืออะไร
อาจเป็นการทักทาย เช่น "สวัสดี สบายดีไหม"
หรือสื่อสารว่าเขาต้องการความช่วยเหลือ
Doug บอกว่าเขาอยากใช้ระบบของเรา
เพื่อรีบูตระบบเก่าที่เขามี เพราะระบบเก่าขัดข้องบ่อยมาก
(เสียงหัวเราะ)
พวกเราไม่เคยคิดถึงคำตอบแบบนี้เลย
ผมจะเล่นคลิปสั้นๆ ตอนที่ Doug ใช้ระบบของเราเป็นครั้งแรกให้คุณดู
(เสียง) รีบูตคอมพิมเตอร์
AK: สิ่งที่คุณเห็น
คือ Doug กำลังสื่อสารและพูดแบบ real time เป็นครั้งแรก
นับต้งแต่เขาสูญเสียความสามารถในการพูด
มีคนเป็นล้านคน
ที่จะสามารถสื่อสารแบบ real time เหมือน Doug
กับคนอื่น กับเพื่อนฝูง กับครอบครัว
ความหวังของผมคือการได้ช่วยพวกเขา แสดงความคิดและไอเดีย
ผมเชื่อว่าการคำนวณของ AI และอินเตอร์เน็ต
จะกลายเป็นส่วนหนึ่งของเรา ในรูปแบบส่วนขยายของการคิด
แทนที่จะเป็นอุปกรณ์ภายนอก หรือเป็นสิ่งที่กีดขวางเรา
มันจะทำให้เราฉลาดขึ้น
ทำให้เรามีความสามารถที่ไม่อาจจินตนาการ และ ปลดล็อคความสามารถที่แท้จริงของเราได้
และบางที มันอาจทำให้เรากลายเป็น มนุษย์ที่ดีขึ้น
ขอบคุณครับ
(เสียงปรบมือ)
Shoham Arad: มาตรงนี้หน่อย
โอเค
ฉันจะถามคำถามคุณสองสามข้อ พวกเขาจะเก็บเวทีแล้ว
ฉันคิดว่าอุปกรณ์นี้น่าทึ่งมาก มันแปลกใหม่
น่าขนลุก น่ากลัว
คุณช่วยบอกหน่อยได้ไหมว่าสิ่งที่ฉันคิด...
ฉันคิดว่าหลายคนอาจจะรู้สึกไม่สบายใจ กับเรื่องนี้
บอกพวกเราที สิ่งนี้อ่านความคิดเราหรือเปล่า
มันจะอ่านความคิดเราได้ใน 5 ปีไหม
มันมีสิ่งนี้ที่เป็นเวอร์ชั่นอาวุธไหม มันหน้าตาเป็นยังไง
AK: กฎการออกแบบข้อแรกของพวกเรา ก่อนที่จะลงมือสร้างอุปกรณ์นี้
คือเราจะไม่เพิ่มจริยธรรมเข้าไปภายหลัง เหมือนเป็นสิ่งที่เพิ่งคิดได้
พวกเราอยากใส่จริยธรรมลงไปในการออกแบบเลย
พวกเราเปลี่ยนการออกแบบ
แทนที่จะอ่านข้อมูลจากสมองโดยตรง
เราอ่านจากระบบประสาทใต้อำนาจจิตใจแทน
หมายความว่าคุณจะต้องสื่อสารกับอุปกรณ์ ด้วยความจงใจ
ในขณะเดียวกันก็ใส่ประโยชน์ของอุปกรณ์ ช่วยคิดเข้าไปด้วย
รวมสิ่งที่ดีที่สุดของโลกทั้งสองด้วยกัน
SA: โอเค ฉันคิดว่าทุกคนน่าจะมีคำถาม เยอะเลย
แล้วก็ คุณบอกว่ามีสติกเกอร์ด้วย
ตอนนี้มันอยู่ตรงนี้ใช่ไหม
อันนี้คือแบบล่าสุดเลยหรือเปล่า
คุณหวังให้ดีไซน์สุดท้ายของคุณหน้าตาแบบไหน
AK: เป้าหมายของเราคือการทำให้ เทคโนโลยีนี้หายไป
SA: หมายความว่ายังไง
AK: ถ้าคุณกำลังใส่มันอยู่ ผมต้องมองไม่เห็นมัน
คุณคงไม่อยากได้เทคโนโลยีที่อยู่บนใบหน้า คุณอยากให้มันเป็นพื้นหลัง
ให้มันช่วยคุณจากเบื้องหลัง
พวกเรามีสติกเกอร์แบบที่ปรับเปลี่ยน ตามผิวหนัง
ดูเหมือนผิวหนัง
แต่พวกเรากำลังพยายามสร้าง เวอร์ชั่นที่เล็กลง
ที่จะติดอยู่ตรงนี้
SA: โอเค
ถ้าใครมีคำถามที่อยากถาม Arnav
เขาจะอยู่ที่นี่ทั้งอาทิตย์
โอเค ขอบคุณมากค่ะ Arnav
AK: ขอบคุณครับ Shoham